หุ้นสหรัฐปิดร่วง/น้ำมัน,ทองคำพุ่งแรง
หุ้นดาวโจนส์ปิดร่วง 741.46 จุด นักลงทุนวิตกธนาคารทั่วโลกแห่ขึ้นดอกเบี้ยสกัดเงินเฟ้อ ด้านราคาน้ำมันพุ่ง 2.27 ดอลลาร์ ขณะที่ทองคำบวกแรง 30.30 ดอลลาร์
17 มิ.ย. 2565

ดัชนีเฉลี่ยอุตสาหกรรมดาวโจนส์ปิดตลาดเมื่อวันที่ 16 มิ.ย. ที่ 29,927.07 จุด ร่วงลง 741.46 จุด หรือ -2.42%, ดัชนี เอสแอนด์พี 500 ปิดที่ 3,666.77 จุด ลดลง 123.22 จุด หรือ -3.25% และดัชนีแนสแดค ปิดที่ 10,646.10 จุด ร่วงลง 453.06 จุด หรือ -4.08% นักลงทุนวิตกกังวลว่าเศรษฐกิจโลกอาจจะเข้าสู่ภาวะถดถอย หลังจากธนาคารกลางทั่วโลกได้พากันปรับขึ้นอัตราดอกเบี้ยเพื่อสกัดเงินเฟ้อธนาคารกลางอังกฤษ (BoE) ปรับขึ้นอัตราดอกเบี้ยนโยบาย 0.25% สู่ระดับ 1.25% ซึ่งเป็นระดับสูงสุดในรอบ 13 ปี ขณะที่ธนาคารกลางสวิตเซอร์แลนด์ปรับขึ้นอัตราดอกเบี้ยสู่ระดับ -0.25% จากระดับ -0.75% ซึ่งเป็นการขึ้นครั้งแรกในรอบ 15 ปี นอกจากนี้ ธนาคารกลางฮังการี บราซิล บราซิล ไต้หวัน ฮ่องกง และอาร์เจนตินา ต่างก็ประกาศขึ้นอัตราดอกเบี้ยเช่นกันด้าน สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกรกฏาคม เพิ่มขึ้น 2.27 ดอลลาร์ ปิดที่ 117.58 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนสิงหาคม เพิ่มขึ้น 1.30 ดอลลาร์ ปิดที่ 119.81 ดอลลาร์ต่อบาร์เรลราคาทองคำโคเม็กซ์งวดส่งมอบเดือนสิงหาคม เพิ่มขึ้น 30.30 ดอลลาร์ ปิดที่ 1,849.90 ดอลลาร์ต่อออนซ์